# metadata.dc.description.abstract[].value
Si hi ha una civilització antiga que encara desperta curiositat avui en dia és la de l'antic Egipte. L'interès per aquesta cultura queda reflectit en la seva presència en la nostra vida quotidiana. Pel·lícules que hi estan ambientades (amb la presència d'alguna mòmia, és clar!), joies amb motius faraònics, exposicions als grans circuits museístics, col·leccions en fascicles o best-sellers, són una mostra d'aquesta 'egiptomania'. I les excavacions arqueològiques, amb els descobriments de 'tresors' amagats encara sota la sorra, ajuden a mantenir aquest misteri que envolta la cultura egípcia. Tot aquest ressò que té la civilització de la terra dels faraons en tots els camps de la vida quotidiana no queda, però, prou reflectit en el món de l'ensenyament. Contràriament al que es podria pensar, l'estudi de l'antic Egipte cada vegada és menor. Tot i així, des de Schola Didàctica Activa SL, creiem que l'antic Egipte pot aportar una sèrie de coneixements que ajudaran l'alumne a entendre aspectes de la nostra cultura. L'objectiu d'aquesta proposta és donar a conèixer elements desconeguts dels faraons i descobrir els punts de contacte amb la nostra vida quotidiana. Les activitats estan dirigides als nois i noies de cicle mitjà i superior de primària. Aquest tema, a més d'estar inclòs en el currículum escolar, es pot introduir com a part d'eixos transversals com ara la ciutat, la casa, l'escriptura...

# metadata.dc.relation.ispartof[].value
Guix. Elements d'Acció Educativa, 2003, num. 99 (supl. 299), p. 3-15

# metadata.dc.source[].value
Articles publicats en revistes (Didàctiques Aplicades)